Diari Oficial de la Generalitat Valenciana


Sumari del DOGV 9637, del 12-07-2023 (2023/7707)

RESOLUCIÓ de 5 de juliol de 2023, del director general de Prevenció d'Incendis Forestals, per la qual resol la convocatòria d'ajudes destinades a la realització d'activitats de voluntariat ambiental en matèria de prevenció d'incendis forestals per a l'exercici 2023.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9637

Data del DOGV
:   12-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7707


Data del document
:   05-07-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 5 de juliol de 2023, del director general de Prevenció d'Incendis Forestals, per la qual resol la convocatòria d'ajudes destinades a la realització d'activitats de voluntariat ambiental en matèria de prevenció d'incendis forestals per a l'exercici 2023. [2023/7707]  
D'acord amb l'Ordre 21/2016, de 2 d'agost, de la Conselleria d'Agricultura, Medi Ambient, Canvi Climàtic i Desenvolupament Rural [2016/6376], publicada en el DOGV de 4 d'agost de 2016, que aprova les bases reguladores de les subvencions destinades al voluntariat ambiental en prevenció d'incendis forestals i la Resolució de 22 de març de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen les subvencions destinades al voluntariat ambiental en prevenció d'incendis forestals per a l'exercici 2023 [2023/3169], amb un import de 477.016,51 €.  
Vista l'acta de la comissió de valoració de data 21 de juny de 2023.  
  
Considerant que, d'acord amb la base primera de l'ordre esmentada, seran subvencionables les activitats de voluntariat ambiental en matèria de prevenció d'incendis forestals, campanyes de sensibilització, d'educació i conscienciació als visitants en espais naturals i forestals, mitjançant accions dirigides a la informació als visitants sobre el compliment de les diferents normatives aplicables, a la vigilància dissuasiva, i a l'aplicació de programes d'educació ambiental amb especial incidència en el coneixement del medi forestal.  
  
Considerant que la comissió ha valorat les diferents sol·licituds conformement a les condicions previstes en la convocatòria.  
De conformitat amb la base onzena de l'Ordre 21/2016 i l'apartat seté de la Resolució de 22 de març de 2023, correspon al director general de Prevenció d'Incendis Forestals la competència per a resoldre, amb informe i proposta de la comissió de valoració previs, per delegació de la persona titular de la conselleria amb competències en matèria de prevenció d'incendis forestals, resolc:  
  
Primer  
Concedir les subvencions, la quantia de les quals s'assenyala en l'annex I, per a les entitats indicades, les activitats i zones d'actuació especificades en els projectes esmentats.  
  
Segon  
Les ajudes concedides es finançaran amb càrrec al capítol IV del pressupost de despeses de la Generalitat per a l'exercici 2023:  
Aplicació pressupostària 32.75.59.592.20.1  
Denominació: voluntariat de prevenció  
Línia de subvenció: S1337000  
Expedients concedits: 85  
Import total concedit: 477.015,01 €  
  
Tercer  
Declarar desistida la sol·licitud inclosa en l'annex II pel motiu assenyalat.  
  
Contra la present resolució, que posa fi a la via administrativa, es podrà interposar un recurs contenciós administratiu en el termini de dos mesos, a comptar des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es preveu en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
Tot això sense perjudici de la interposició del recurs potestatiu de reposició, en el termini d'un mes des de l'endemà de la seua publicació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. En tot cas, no podrà simultaniejar-se la interposició del recurs de reposició i del contenciós administratiu.  
  
València, 5 de juny de 2023.- El director general de Prevenció d'Incendis Forestals (p. d. Ordre 21/2016, de 2 d'agost, de la Conselleria d'Agricultura, Medi Ambient, Canvi Climàtic i Desenvolupament Rural; DOGV 04.08.2016): Diego Marín Fabra.